CELEX: 32008R0271
Language: da
Date: 2008-01-30 00:00:00
Title: Kommissionens forordning (EF) nr. 271/2008 af 30. januar 2008 om ændring af forordning (EF) nr. 794/2004 om gennemførelse af Rådets forordning (EF) nr. 659/1999 om fastlæggelse af regler for anvendelsen af EF-traktatens artikel 93

25.3.2008   
            
            
               DA
            
            
               Den Europæiske Unions Tidende
            
            
               L 82/1
            
         
      KOMMISSIONENS FORORDNING (EF) Nr. 271/2008
   af 30. januar 2008
   om ændring af forordning (EF) nr. 794/2004 om gennemførelse af Rådets forordning (EF) nr. 659/1999 om fastlæggelse af regler for anvendelsen af EF-traktatens artikel 93
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 659/1999 af 22. marts 1999 om fastlæggelse af regler for anvendelsen af EF-traktatens artikel 93 (1), særlig artikel 27,
   efter høring af Det Rådgivende Udvalg for Statsstøtte, og
   ud fra følgende betragtninger:
   
               (1)
            
            
               For at gøre medlemsstaternes indsendelse af statsstøtteanmeldelser og Kommissionens vurdering af dem lettere og hurtigere bør anvendelsen af de allerede indførte elektroniske systemer udbredes.
            
         
               (2)
            
            
               Medlemsstaterne har siden den 1. januar 2006 skullet indsende statsstøtteanmeldelser elektronisk. Webapplikationen State Aid Notification Interactive (SANI) (2) er nu fuldt funktionsdygtig og har effektiviseret procedurerne. Derfor bør det fra og med den 1. juli 2008 gøres obligatorisk for medlemsstaterne at anvende SANI, når de indsender anmeldelser af statsstøtte til Kommissionen.
            
         
               (3)
            
            
               Medlemsstaterne har siden den 1. januar 2006 endvidere skullet indsende al korrespondance i tilknytning til statsstøtteanmeldelserne elektronisk. Det sikrede email-system Public Key Infrastructure (PKI) (3), som Kommissionen har afprøvet, er nu fuldt funktionsdygtigt. Det bør derfor fra og med den 1. juli 2008 gøres obligatorisk at anvende dette system for al korrespondance fra medlemsstaterne til Kommissionen i tilknytning til en anmeldelse.
            
         
               (4)
            
            
               Der bør i ekstraordinære tilfælde efter aftale mellem Kommissionen og den pågældende medlemsstat være mulighed for at anvende en anden kommunikationskanal end webapplikationen og det sikrede email-system.
            
         
               (5)
            
            
               Medlemsstaterne bør opfordres til frivilligt at indsende en særskilt ikke-fortrolig udgave af anmeldelsen samt eventuel korrespondance i forbindelse med anmeldelsen, når dokumenterne indeholder fortrolige oplysninger. Dette bør forkorte proceduren og lette Kommissionens stillingtagen til begæringer om aktindsigt. Den pågældende medlemsstat bør begrunde klassificeringen af oplysninger som fortrolige. Indsendelsen af en særskilt ikke-fortrolig kopi af anmeldelsen eller korrespondance i forbindelse med anmeldelsen berører ikke Kommissionens vurdering af de indsendte oplysningers fortrolige karakter.
            
         
               (6)
            
            
               For at øge gennemsigtigheden af statsstøtte i Fællesskabet bør medlemsstaterne i enhver støttetildeling til en endelig modtager, bortset fra støtte tildelt som skattemæssig foranstaltning, som reference opgive det statsstøttenummer, som Kommissionen tildeler den pågældende ordning. Anmeldelsesformularen bør af samme årsag ændres, så den indeholder et tilsagn om på internettet at offentliggøre den fulde ordlyd af de endelige støtteordninger som godkendt af Kommissionen.
            
         
               (7)
            
            
               I lyset af ændringerne for indsendelsen af anmeldelser bør bestemmelserne om beregning af frister også ajourføres.
            
         
               (8)
            
            
               Metoden for fastsættelse af rentesatser i forbindelse med tilbagesøgning af ulovlig støtte følger den metode, der anvendes ved fastsættelsen af referencesatsen og kalkulationsrenten. Metoden for fastsættelse af referencesatsen og kalkulationsrenten er blevet ændret. Bestemmelserne i Kommissionens forordning (EF) nr. 794/2004 (4) vedrørende den rentesats, der skal anvendes i forbindelse med tilbagesøgning af ulovlig støtte bør således ændres for at afspejle disse ændringer.
            
         
               (9)
            
            
               For at sætte Kommissionen i stand til bedre at kunne vurdere virkningerne af de anmeldte støtteforanstaltninger for konkurrencevilkårene i det indre marked, bør spørgsmål vedrørende sandsynligheden for, at sådanne foranstaltninger vil fordreje konkurrencen og påvirke samhandelen inden for Fællesskabet, indgå i anmeldelsesformularen.
            
         
               (10)
            
            
               I henhold til retspraksis for De Europæiske Fællesskabers Ret i Første Instans (5) skal Kommissionen i vurderingen af støttes forenelighed med fællesmarkedet tage hensyn til alle relevante omstændigheder, i givet fald også de omstændigheder, der allerede er taget i betragtning i en tidligere beslutning, og de forpligtelser, der er pålagt en medlemsstat i en sådan tidligere beslutning. Kommissionen kan således i sine betragtninger medtage den kumulerede virkning af eventuel gammel støtte og den nye støtte samt det forhold, at gammel støtte, der er erklæret ulovlig, ikke er tilbagebetalt. For at sætte Kommissionen i stand til systematisk at anvende denne retspraksis på såvel individuelle støtteforanstaltninger som støtteordninger bør anmeldelsesformularen ændres.
            
         
               (11)
            
            
               Ud over ændringerne af del I i bilag I er yderligere ændringer af anmeldelsesformularen nødvendige, navnlig bør del II i bilag I til forordning (EF) nr. 794/2004 udgå, så medlemsstaterne ikke skal indsende de samme oplysninger to gange.
            
         
               (12)
            
            
               Efter Kommissionens vedtagelse af de nye EF-retningslinjer for statsstøtte til fremme af risikokapitalinvesteringer i små og mellemstore virksomheder (6) og Fællesskabets rammebestemmelser for statsstøtte til forskning og udvikling og innovation (7) er det nødvendigt at erstatte anmeldelsesformularerne i del III.11 og del III.6.a og 6.b i bilag I med nye anmeldelsesformularer, der er i tråd med de gældende rammebestemmelser. De øvrige anmeldelsesformularer i del III i bilag I forbliver uændrede.
            
         
               (13)
            
            
               For at sikre retlig klarhed og øge gennemsigtigheden i tildelingen af statsstøtte i Fællesskabet bør den forenklede anmeldelsesformular omhandlet i artikel 4, stk. 2, i forordning (EF) nr. 794/2004 og indeholdt i bilag II også ændres. Navnlig bør medlemsstaterne forpligtes til at bekræfte, at samtlige tilsagn afgivet i forbindelse med en tidligere godkendt støtteordning forbliver gyldige i deres helhed i forhold til en ny anmeldt støtteforanstaltning.
            
         
               (14)
            
            
               Forordning (EF) nr. 794/2004 bør derfor ændres i overensstemmelse hermed —
            
         UDSTEDT FØLGENDE FORORDNING:
   Artikel 1
   I forordning (EF) nr. 794/2004 foretages følgende ændringer:
   
               1)
            
            
               Artikel 3 affattes således:
               »Artikel 3
               Indsendelse af anmeldelser
               1.   Anmeldelsen sendes til Kommissionen ved hjælp af den elektroniske validering, der foretages af den af medlemsstaten udpegede person. Sådanne validerede anmeldelser betragtes som værende fremsendt af den faste repræsentant.
               2.   Kommissionen stiler sin korrespondance til den pågældende medlemsstats faste repræsentant eller til enhver anden adresse, der er opgivet af denne medlemsstat.
               3.   Fra og med den 1. juli 2008 indsendes anmeldelserne elektronisk via webapplikationen State Aid Notification Interactive (SANI).
               Al korrespondance i forbindelse med en anmeldelse indsendes elektronisk via det sikrede email-system Public Key Infrastructure (PKI).
               4.   I ekstraordinære tilfælde og efter aftale mellem Kommissionen og den pågældende medlemsstat kan en anden aftalt kommunikationskanal end de i stk. 3 nævnte anvendes til indsendelse af en anmeldelse eller eventuel korrespondance i tilknytning til en anmeldelse.
               Foreligger en sådan aftale ikke, anses enhver anmeldelse eller korrespondance i tilknytning til en anmeldelse indsendt af en medlemsstat til Kommissionen gennem en anden kommunikationskanal end de i stk. 3 nævnte for ikke at være indsendt til Kommissionen.
               5.   Når en anmeldelse eller korrespondance i tilknytning til en anmeldelse indeholder fortrolige oplysninger, præciserer medlemsstaten tydeligt sådanne oplysninger og begrunder deres klassificering som fortrolige.
               6.   Medlemsstaterne henviser i alle tildelinger af støtte til en endelig støttemodtager til det statsstøttenummer, som Kommissionen har tildelt støtteordningen.
               Første underafsnit finder ikke anvendelse på støtte tildelt som skattemæssig foranstaltning.«
            
         
               2)
            
            
               Artikel 8, stk. 3 og 4, affattes således:
               »3.   Ved afgørelsen af hvornår tidsfrister for Kommissionens handlinger begynder at løbe, udgør modtagelsen af anmeldelsen eller af senere korrespondance i henhold til artikel 3, stk. 1 og 3, i denne forordning den relevante begivenhed i relation til artikel 3, stk. 1, i forordning (EØF, Euratom) nr. 1182/71.
               4.   Ved afgørelsen af hvornår tidsfrister for medlemsstaternes foranstaltninger begynder at løbe, er den faktiske modtagelse af den pågældende anmeldelse eller korrespondance fra Kommissionen i henhold til artikel 3, stk. 2, i denne forordning den relevante begivenhed i relation til artikel 3, stk. 1, i forordning (EØF, Euratom) nr. 1182/71.«
            
         
               3)
            
            
               Artikel 9 affattes således:
               »Artikel 9
               Metode til fastsættelse af rentesatsen
               1.   Medmindre andet er fastlagt i en specifik beslutning, er den rentesats, der skal anvendes i forbindelse med tilbagebetaling af statsstøtte, som er ydet i strid med traktatens artikel 88, stk. 3, en årlig procentsats, som Kommissionen fastsætter forud for hvert kalenderår.
               2.   Rentesatsen beregnes ved at forhøje den 1-årige pengemarkedsrente med 100 basispoint. Hvis denne sats ikke foreligger, anvendes 3-måneders pengemarkedsrenten, eller i fravær af denne afkastet på statsobligationer.
               3.   Foreligger der ikke pålidelige pengemarkedsrenter eller afkast på statsobligationer eller tilsvarende data, eller foreligger der ekstraordinære omstændigheder, kan Kommissionen, i nært samarbejde med den eller de pågældende medlemsstater, fastsætte en tilbagebetalingsrente på grundlag af en anden metode og på grundlag af de informationer, den har adgang til.
               4.   Tilbagebetalingsrenten revideres en gang om året. Basissatsen beregnes på grundlag af den 1-årige pengemarkedsrente registreret for september, oktober og november i det pågældende år. Den således beregnede rentesats anvendes i hele det følgende år.
               5.   Derudover skal der for at tage højde for væsentlige og pludselige ændringer foretages en opdatering, hver gang den gennemsnitlige rentesats, der beregnes over de foregående tre måneder, afviger mere end 15 % fra den gældende sats. Den nye sats træder i kraft på den første dag i den anden måned efter de måneder, der er anvendt som beregningsgrundlag.«
            
         
               4)
            
            
               Artikel 11, stk. 3, affattes således:
               »3.   Den i stk. 1 omhandlede rentesats anvendes i hele perioden indtil tilbagebetalingstidspunktet. Hvis der er gået mere end et år mellem den dato, hvor den ulovlige støtte første gang blev stillet til støttemodtagerens rådighed, og datoen for tilbagebetalingen af støtten, beregnes rentesatsen imidlertid på ny med årlige intervaller, idet der tages udgangspunkt i den gældende sats på tidspunktet for den nye beregning.«
            
         
               5)
            
            
               Bilagene ændres som anført i bilagene til denne forordning.
            
         Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. januar 2008.
      
         
            På Kommissionens vegne
         
         Neelie KROES
         
         
            Medlem af Kommissionen
         
      
   
   
      (1)  EFT L 83 af 27.3.1999, s. 1. Senest ændret ved Rådets forordning (EF) nr. 1791/2006 (EUT L 363 af 20.12.2006, s. 1).
   
      (2)  Yderligere oplysninger om webapplikationen findes i Kommissionens meddelelse om de nærmere bestemmelser for elektronisk indsendelse af anmeldelser om statsstøtte, herunder adresser samt eventuelle bestemmelser, der måtte være nødvendige for beskyttelsen af fortrolige oplysninger. (EUT C 237 af 27.9.2005, s. 3).
   
      (3)  Yderligere oplysninger findes i Kommissionens meddelelse om de nærmere bestemmelser for elektronisk indsendelse af anmeldelser om statsstøtte, herunder adresser samt eventuelle bestemmelser, der måtte være nødvendige for beskyttelsen af fortrolige oplysninger.
   
      (4)  EUT L 140 af 30.4.2004, s. 1. Senest ændret ved forordning (EF) nr. 1935/2006 (EUT L 407 af 30.12.2006, s. 1. Berigtiget i EUT L 44 af 15.2.2007, s. 3).
   
      (5)  Forenede sager T-244/93 og T-486/93, TWD Textilwerke Deggendorf GmbH mod Kommissionen, Sml. 1995 II, s. 2265.
   
      (6)  EUT C 194 af 18.8.2006, s. 2.
   
      (7)  EUT C 323 af 30.12.2006, s. 1.
   
      BILAG I
      I bilag I til forordning (EF) nr. 794/2004 foretages følgende ændringer:
      
                  1)
               
               
                  Del I Generelle oplysninger affattes således:
                  
                     
                  
                     
                  
                     
                  
                     
                  
                     
                  
                     
                  
                     
                  
                     
                  
                     
               
            
                  2)
               
               
                  Del II udgår.
               
            
                  3)
               
               
                  Del III ændres som følger:
                  
                              a)
                           
                           
                              Supplerende informationsskema 6.a affattes således:
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                           
                        
                              b)
                           
                           
                              Supplerende informationsskema 6.b affattes således:
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                           
                        
                              c)
                           
                           
                              Supplerende informationsskema 11 affattes således:
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                           
                        
            
   
      BILAG II
      Bilag II til forordning (EF) nr. 794/2004 affattes således: